CELEX: 62018CA0138
Language: lv
Date: 2019-05-16 00:00:00
Title: Lieta C-138/18: Tiesas (sestā palāta) 2019. gada 16. maija spriedums (Vestre Landsret (Dānija) lūgums sniegt prejudiciālu nolēmumu) — Skatteministeriet/Estron A/S (Lūgums sniegt prejudiciālu nolēmumu — Kopējais muitas tarifs — Tarifu klasifikācija — Savienotāji dzirdes aparātiem — Daļas un piederumi — Kombinētā nomenklatūra — Apakšpozīcijas 85444290, 90214000 un 90219010)

29.7.2019   
            
            
               LV
            
            
               Eiropas Savienības Oficiālais Vēstnesis
            
            
               C 255/11
            
         
      Tiesas (sestā palāta) 2019. gada 16. maija spriedums (Vestre Landsret (Dānija) lūgums sniegt prejudiciālu nolēmumu) — Skatteministeriet/Estron A/S
      (Lieta C-138/18) (1)
      
      (Lūgums sniegt prejudiciālu nolēmumu - Kopējais muitas tarifs - Tarifu klasifikācija - Savienotāji dzirdes aparātiem - Daļas un piederumi - Kombinētā nomenklatūra - Apakšpozīcijas 85444290, 90214000 un 90219010)
      (2019/C 255/13)
      Tiesvedības valoda — dāņu
      
         Iesniedzējtiesa
      
      Vestre Landsret
      
         Pamatlietas puses
      
      
         Prasītāja: Skatteministeriet
      
         Atbildētāja: Estron A/S
      
         Rezolutīvā daļa
      
      
                  1)
               
               
                  Kombinētās nomenklatūras, kas ir iekļauta Padomes Regulas (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu, kurā grozījusi ir izdarīti ar Komisijas Regulu (EK) Nr. 1031/2008, I pielikumā, 90. nodaļas 2. piezīmes a) punkts, lasot to kopsakarā ar vispārīgajiem kombinētās nomenklatūras interpretācijas noteikumiem Nr. 1 un Nr. 6, ir jāinterpretē tādējādi, ka šajā punktā ietvertā frāze “daļas un piederumi, kas ir kādā šīs nodaļas pozīcijā vai 84., 85. vai 91. nodaļā” attiecas tikai uz šo nodaļu četru ciparu pozīcijām.
               
            
                  2)
               
               
                  Pamatlietā aplūkojamo savienotāju dzirdes aparātiem tarifu klasifikācija ir jāveic iesniedzējtiesai, ņemot vērā norādes, ko Tiesa ir sniegusi, atbildot uz iesniedzējtiesas tai uzdotajiem jautājumiem.
               
            
                  3)
               
               
                  Kombinētās nomenklatūras, kas ir iekļauta Regulas Nr. 2658/87, kurā grozījusi ir izdarīti ar Regulu Nr. 1031/2008, I pielikumā, XVI sadaļas 1. piezīmes m) punkts ir jāinterpretē tādējādi, ka, ja prece ir ietverta Kombinētās nomenklatūras 90. nodaļā, tā nevar tikt ietverta arī tās 84. un 85. nodaļā.
               
            
         (1)  OV C 166, 14.5.2018.